**Likumprojekta „Grozījumi Pasta likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Pasta likumā” (turpmāk – likumprojekts) paredz uz vienu gadu (līdz 2021.gada 31.decembrim) pagarināt šobrīd spēkā esošo regulējumu attiecībā uz abonēto preses izdevumu piegādes pakalpojuma (turpmāk - preses piegāde) nodrošināšanu un ar pakalpojuma sniegšanu radīto zaudējumu kompensēšanu. Likumprojekta spēkā stāšanās paredzēta nākamajā dienā pēc tā izsludināšanas.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 17.jūlija rīkojums Nr.397 “Par konceptuālo ziņojumu “Abonētās preses izdevumu piegādes nodrošināšanas un drukāto mediju atbalsta pilnveides iespējas”” (turpmāk – Rīkojums Nr.397) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pasta likuma 27., 27.1 un 27.2 pantā noteikts regulējums attiecībā uz universālā pasta pakalpojuma (turpmāk - UP) nepārtrauktu nodrošināšanu visā Latvijas teritorijā, tostarp prasību konkursa procedūrā izraudzīties UP sniedzēju un noteikt tam UP saistības. Saskaņā ar Pasta likuma 27.panta pirmo daļu UP sastāvā ietilpst arī preses piegāde, taču atbilstoši Pasta likuma pārejas noteikumu 21.punktam līdz 2020.gada 31.decembrim ir spēkā regulējums, kas nosaka īpašu kārtību attiecībā uz preses piegādi un šī pakalpojuma rezultātā radīto zaudējumu kompensēšanas mehānismu, neattiecinot uz šo pakalpojumu UP saistības. Proti, no valsts budžeta pilnā apmērā kompensē zaudējumus, ko veido starpība starp preses piegādes faktiskajām izmaksām un maksājumiem, ko veic preses izdevēji, ievērojot Ministru kabineta 2013.gada 28.maija noteikumos Nr.292 “Noteikumi par abonēto preses izdevumu piegādes pakalpojumu cenām” (turpmāk -Noteikumi Nr.292) noteikto cenu. Vienlaikus ir noteikts, ka preses piegādi līdz 2020.gada 31.decembrim nodrošina UP sniedzējs, kam bija noteiktas UP saistības līdz 2019.gada 31.decembrim. Atbilstoši Pasta likuma 27.1 un 27.2 pantam Sabiedrisko pakalpojumu regulēšanas komisija (turpmāk — Regulators) 2019.gada 13.maijā ir izsludinājusi konkursu UP sniedzēja izvēlei un saistību noteikšanai uz pieciem gadiem UP sniegšanai no 2020.gada 1.janvāra (turpmāk - konkurss). Ņemot vērā, ka konkurss ir noslēdzies bez rezultāta, Regulators, pamatojoties uz Pasta likuma 27.2 panta ceturtās daļas 2.punktu, 2019.gada 28.augustā pieņēmis lēmumu Nr.140 “Par universālā pasta pakalpojuma saistību noteikšanu”, pagarinot VAS “Latvijas Pasts” noteikto UP saistību izpildes termiņu uz diviem gadiem no 2020.gada 1.janvāra līdz 2021.gada 31.decembrim.Ievērojot, ka 2019.gada 21.septembrī stājās spēkā likums “Grozījumi Pasta likumā”, nosakot, ka līdz 2020.gada 31.decembrim uz preses piegādi neattiecina UP saistības, un ka Pasta likuma 32.2 pants par preses piegādes cenām ir spēkā līdz 2020.gada 31.decembrim, Regulatora padome 2019.gada 3.oktobrī pieņēmusi lēmumu Nr.154 “Par universālā pasta pakalpojuma saistībām”, nosakot, ka:- no 2021.gada 1.janvāra līdz 2021.gada 31.decembrim VAS “Latvijas Pasts” ir pienākums ekonomiski izdevīgākajā veidā nodrošināt preses piegādi par vienotu tarifu visā Latvijas Republikas teritorijā;- VAS “Latvijas Pasts” ir pienākums līdz 2020.gada 3.aprīlim Regulatoram izskatīšanai iesniegt saskaņā ar Regulatora padomes 2013.gada 11.oktobra lēmumu Nr.1/28 “Universālā pasta pakalpojuma tarifu aprēķināšanas metodika” aprēķināto preses piegādes tarifu projektu kopā ar tarifu aprēķina projektā minēto tarifus veidojošo izmaksu pamatojumu.Izpildot minētajā lēmumā noteikto uzdevumu, VAS Latvijas Pasts” iesniegusi Regulatoram izskatīšanai preses piegādes tarifu projektu, un šobrīd Regulators normatīvajos aktos noteiktā kārtībā veic iesniegtā tarifu projekta izvērtēšanu. Saskaņā ar spēkā esošo regulējumu un Regulatora padomes lēmumiem, pēc tarifu apstiprināšanas tie būtu piemērojami no 2021.gada 1.janvāra.Savukārt Rīkojuma Nr.397 1.punkts atbalsta risinājumu, kas paredz uzdevumu sagatavot grozījumus Pasta likumā, uz gadu pagarinot spēkā esošo kārtību, tostarp arī Noteikumos Nr.292 noteikto cenu piemērošanu līdz 2021.gada 31.decembrim.Ievērojot minēto, pastāv risks vienlaikus darboties diviem atšķirīgiem regulējumiem attiecībā uz preses piegādes cenu piemērošanas termiņiem, tādēļ likumprojekta virzība jānodrošina iespējami ātrāk.Izpildot Rīkojumā noteikto uzdevumu, Satiksmes ministrija sagatavoja likumprojektu, kas paredz veikt šādus grozījumus Pasta likuma pārejas noteikumos:- 15.punktā pagarināt Pasta likuma 32.2 pantā noteikto preses piegādes cenu piemērošanas termiņu līdz 2021. gada 31. decembrim;-21.punktā pagarināt preses piegādes sniegšanas nodrošināšanas un to radīto zaudējumu kompensēšanas kārtību līdz 2021. gada 31. decembrim. Lai veiktu preses piegādi 2021.gadā, preses piegādes cena jānosaka pirms līgumu slēgšanas starp izdevējiem un VAS “Latvijas Pasts”, proti, līdz 2020.gada septembrim nepieciešams nodrošināt juridisku noteiktību par preses piegādei piemērojamām cenām no 2021.gada 1.janvāra. Līdz ar to likumprojektam pievienots Ministru kabineta sēdes protokollēmuma projekts, paredzot lūgt Saeimu atzīt likumprojektu par steidzamu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VAS “Latvijas Pasts”, personas, kuras abonē preses izdevumus, preses izdevēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 5 762 761 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 5 762 761 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 5 762 761 | 0 | 0 | 2 875 000 | 0 | 2 875 000 | 0 |
| 2.1. valsts pamatbudžets | 5 762 761 | 0 | 0 | 2 875 000 | 0 | 2 875 000 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -2 875 000 | 0 | -2 875 000 |  |
| 3.1. valsts pamatbudžets | 0 | 0 | 0 | -2 875 000 | 0 | -2 875 000 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | -2 875 000 | X | -2 875 000 | 0 |
| 5.1. valsts pamatbudžets | 0 | -2 875 000 | -2 875 000 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Pagarinot esošo kārtību (Pasta likuma pārejas noteikumu 15. un 21.punkta darbības termiņu) uz gadu līdz 2021.gada 31.decembrim, 2021.gadā, sniedzot preses piegādes pakalpojumus par Noteikumos Nr.292 noteikto cenu, VAS “Latvijas Pasts” radīsies zaudējumi, kurus būs jākompensē no valsts budžeta.Vidēja termiņa budžeta ietvarā Satiksmes ministrija 2021. un 2022.gada budžetā ir paredzēts finansējums “nulle”, tādēļ, lai kompensētu zaudējumus par 2021.gadu, nodrošinot likumprojektā noteikto normu izpildi, norādīts nepieciešamā finansējuma apjoms, kas izriet no Ministru kabineta 2020.gada 30.jūnija sēdē izskatītā un atbalstītā konceptuālā ziņojuma “Abonētās preses izdevumu piegādes nodrošināšana un drukāto mediju atbalsta pilnveides iespējas” (turpmāk – Konceptuālais ziņojums), ar kuru tika prognozēts, ka 2021.gadā, turpinot līdzšinējā atbalsta sniegšanu abonētās preses izdevumu piegādēm, zaudējumu apmērs vienam gadam būs 5 750 000 *euro,* kasattiecīgi papildus nepieciešams Satiksmes ministrijas bāzes izdevumos valsts budžeta programmā 02.00.00 „Kompensācijas par abonētās preses piegādi un saistību izpildi” paredzētajiem līdzekļiem (EKK 3261 „Valsts un pašvaldību budžeta dotācija valsts un pašvaldību komersantiem”).Zaudējumu kompensēšanai nepieciešamo papildu līdzekļu aprēķins saskaņā ar Konceptuālo ziņojumu:2021.gadā nepieciešami finanšu līdzekļi kompensācijai 2 875 000 *euro* apmērā (par zaudējumiem 2021.gada I pusgadā, balstoties uz operatīvajiem datiem);2022.gadā nepieciešami finanšu līdzekļi 2 875 000 *euro* apmērā (zaudējumu kompensācijai 2021.gada II pusgadā, balstoties uz auditēto ziņojumu).Vienlaikus vēršam uzmanību, ka atbilstoši aktuālajiem VAS “Latvijas Pasts” aprēķiniem abonēto preses izdevumu piegādes pakalpojumu sniegšanas prognozētie zaudējumi 2021.gadā varētu sasniegt 6 980 247 *euro*, kas ir par 1 230 247 *euro* vairāk kā norādīts Konceptuālajā ziņojumā. Saskaņā ar VAS "Latvijas Pasts" sniegto informāciju, prognozes palielinājumā ņemta vērā publiski izskanējusī ziņa par iespējamo minimālās algas paaugstināšanu, sākot ar 2021.gadu, kas netika ņemts vērā Konceptuālā ziņojuma izstrādes laikā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar Rīkojuma Nr.397 4. punktu atbalstīts finanšu ministra ierosinājums jautājumu par nepieciešamo papildu valsts budžeta finansējumu Konceptuālā ziņojuma risinājuma 1.varianta īstenošanai noteikt kā valsts prioritāti, vienlaikus paredzot uzdevumu Satiksmes ministrijai sadarbībā ar Kultūras ministriju saskaņā ar budžeta sagatavošanas grafiku iesniegt vienotu prioritārā pasākuma pieteikumu.Saskaņā ar Rīkojuma Nr.397 5.punktu jautājumu par nepieciešamā papildu finansējuma piešķiršanu Satiksmes ministrijai 2021., 2022., 2023.gadam un turpmākajiem gadiem ir jāizskata Ministru kabinetā likumprojekta „Par valsts budžetu 2021.gadam” un likumprojekta „Par vidēja termiņa budžeta ietvaru 2021., 2022. un 2023.gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar Ministru kabineta Rīkojumu Nr.397 3.punktu ir noteikts uzdevums virzīt grozījumus Pasta likumā, pagarinot Pasta likuma pārejas noteikumu 15. un 21.punktā noteiktās kārtības darbības termiņu uz vienu gadu, kā arī 4. un 5.punktā nosakot uzdevumus, kas tiešā veidā saistīti ar vidēja termiņa budžeta ietvara likumprojekta un likumprojekta “Par valsts budžetu 2021.gadam” sagatavošanas procesu atbilstoši noteiktajam grafikam. Ievērojot minēto un to, ka likumprojekts pēc būtības nemaina esošo regulējumu, bet pagarina tā piemērošanas termiņu, sabiedrības līdzdalība netiek plānota. Papildus vēršam uzmanību, ka Rīkojuma Nr.397 3.punktā noteiktais likumprojekta iesniegšanas termiņš Ministru kabinetā ir 2020.gada 1.augusts. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Regulators. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Satiksmes ministrijas un Regulatora funkcijas un uzdevumi netiek paplašināti vai sašaurināti.Likumprojekta īstenošana tiks veikta esošo cilvēkresursu ietvaros. Jaunu institūciju izveide, esošu institūciju likvidācija vai reorganizācija netiek plānota. |
| 3. | Cita informācija | Nav. |

Satiksmes ministrs T. Linkaits

v\_sk. = 1681